Pandora Hearts

Pandora Hearts (パンドラハーツ, Pandora Hātsu) er en mangaserie skrevet og illustrert av Jun Mochizuki. Det første volumet ble utgitt i juni 2006, og serien er publisert av det japanske magasinet Monthly GFantasy. Det er laget en animeserie av mangaen på 25 episoder.

 Handling 
Pandora Hearts begynner med at «Oz Vessalius», arvingen til den innflytelsesrike Vessalius-familien, går gjennom en seremoni som skal markere at han nå er en verdig kandidat til å ta over ansvaret for familien. Under seremonien blir han angrepet av en gruppe med mystiske mennesker i røde kapper. De ​​forteller ham at hans eksistens er en synd og sender ham ned i underverdenen, kalt Abyss. Der møter han en såkalt Chain (se terminologi nedenfor) kalt «Alice», som hjelper ham med å flykte tilbake til den virkelige verden – men den verdenen «Oz» returnerer til viser seg å være ti år inn i fremtiden.

Terminologi
Chain – skapninger som på et tidspunkt var mennesker, men ble omskapt av Abyss sin Vilje. For å forlate underverdenen (Abyss) må de få et menneske til å skrive under på en kontrakt. Chains besitter utenomjordiske krefter og evner som langt overgår vanlige menneskers kapasitet, og å inngå en kontrakt med dem gir mennesker tilgang til disse kreftene. Til gjengjeld får Chains stabilisert sin eksistens i den virkelige verden – som ellers er ustabil og skjør – når de kontraktsfestes til et menneske. Flertallet av de betydningsfulle karakterene i serien er på en eller annen måte kontraktører, hvor deres respektive Chains også er betydningsfulle i seg selv.

Kontrakt – avtalen som symboliserer båndet mellom et menneske og en Chain. Det finnes tre hovedtyper av kontrakter: i tillegg til ulovlige og lovlige har Baskerville-klanen tilgang til en spesiell type kontrakt. I svært sjeldne tilfeller er det mulig for én person å inneha flere kontrakter samtidig. Når en Chain og et menneske lager en ulovlig kontrakt, vil mennesket som skrev under gradvis miste sin livsenergi. Et klokkemerke på brystet viser da den gjenværende tiden av personens liv – når viseren har gått én runde vil mennesket dø eller bli gjort om til en Chain og sendt ned til Abyss.

Abyss – underverdenen hvor alle Chain befinner seg. Tid eksisterer ikke i Abyss og den er kontrollert av «Abyss sin Vilje». En person som har vært i Abyss i en liten tid kan komme tilbake til den virkelige verden i hvilken som helst tidsperiode, både fortid og fremtid.

Abyss sin Vilje – eksistensen som styrer Abyss. Vanligvis blir den vist i form av en blodig kanindukke med store, runde øyne. Den virkelige formen av Abyss sin Vilje ligner på «Alice», men med hvitt hår og en hvit kjole.

De Fire Hertugdømmene består av Vessalius-, Reimsworth-, Nightray- og Barma-familiene. Disse fire hertugdømmene grunnla Pandora, og hver familie er voktere til en dør som fører til Abyss. Vessalius- og Nightray-familiene blir betraktet som motsetninger – som lys og mørke. Vessalius er lyset og tar seg av det som foregår på overflaten av samfunnet, mens Nightray er ansvarlig for å fullføre arbeid som foregår i det skjulte. Før Tragedien i Sablier (サブリエの, Saburie no Higeki) var Vessalius en tredje-klasses adelsfamilie og dermed ikke en del av de fire hertugdømmene. Da var Baskerville-familien – med «Glen Baskerville» som lederen – det fjerde medlemmet. Da «Jack Vessalius» drepte «Glen Baskerville» for å ha startet Tragedien i Sablier, fikk Vessalius-familien heltestatus og erstattet Baskerville som det fjerde hertugdømmet. Derfor vokter Baskerville en femte dør til Abyss.

Hovedpersoner
Oz Bezarius
Oz Bezarius (オズ＝ベザリウス, Ozu Bezariusu) er hovedpersonen, en gutt med blondt hår og grønne øyne. Han er fra den prestisjefulle Vessalius-familien, styrt av hans far, «Zai». Moren hans ble drept av Nightray-familien, men til tross for dette er han blid, optimistisk og har en energisk personlighet. Historien om Pandora Hearts starter når Oz fyller femten. Han blir kastet ned i Abyss av Vessalius sine fiender, Baskerville. Der møter han Alice som viser seg til å være en Chain. Oz lager en kontrakt med henne for å komme seg ut av Abyss, men når han endelig kommer tilbake har hans verden allerede gått ti år fremover. Han setter seg et mål om å finne ut hvorfor han ble sendt ned til Abyss, og hvilken betydning hans eksistens innebærer.

Alice
Alice (アリス, Arisu) er en annen viktig karakter i serien. Hun er en Chain som overtaler Oz til å danne en ulovlig kontrakt med henne i Abyss. Hun er også den beryktede B-Rabbit (Blodøyd kanin), den mektigste Chain i Abyss. Alices mål er å finne sine egne tapte minner. I menneskelig form har Alice langt, mørkt og brunt hår med to fletter. Hun har en enorm appetitt og elsker spesielt kjøtt. Hun er hissig og høylytt og sier det hun mener uten å ta hensyn til konsekvenser. Til tross for dette har hun en myk side – spesielt når Oz er involvert – og misliker sterkt at han forlater henne.

Gilbert Nightray
Gilbert Nightray (ギルバート＝ナイトレイ, Girubāto Naitorei) også kjent som «Gil» eller «Raven», er Oz sin beste venn og lojale tjener. Oz er den viktigste personen i livet hans, som han er villig til å ofre alt for. Under Oz sin seremoni ble han hjernevasket av en fra Baskerville-familien til å skade Oz. Ti år senere møter han den tilbakevendte Oz – og selv om Gilbert har forandret seg, forlatt Vessalius og blitt medlem av Nightray, er han fortsatt svært lojal mot Oz.

Media

Manga
Pandora Hearts er skrevet og illustrert av Jun Mochizuki. Serien ble publisert av Square Enix og utgitt av magasinet GFantasy. Den har også blitt oversatt til engelsk, indonesisk og fransk.

Anime
Serien ble gjort om til en 25 episoders lang animeserie som varte fra 2. april 2009 til 24. september 2009. Seriens intromelodi er «Parallel Hearts» og melodien under rulleteksten er «Hitomi No Chikara». Begge sangene er arrangert av Yuki Kajiura.

 Referanser 

Eksterne lenker


 Manga official website 
 Anime official website

Kategori:Manga
Kategori:Animeserier
Kategori:Japanske animerte fantasyserier
Kategori:Japanske animerte actionserier
Kategori:Japanske TV-produksjoner fra 2000-årene